Source: https://www.dlportal.sk/33/vstupne-skolenia-zamestnancov-uniqueidmRRWSbk196FPkyDafLfWADrLAVsFhxitPn8CaA8CsGFqqa4XmEjMNQ/?uri_view_type=4
Timestamp: 2019-10-18 02:06:56+00:00
Document Index: 9688881

Matched Legal Cases: ['§ 7', '§ 39', '§ 6', '§ 7', '§ 7', '§ 20']

Vstupné školenia zamestnancov | DLportál
2019.09.4.2 Vstupné školenia zamestnancov
S čím všetkým je potrebné oboznámiť nového zamestnanca?
Zamestnávateľ v zmysle § 7 ods. 3 zákona č. 124/2006 Z. z. o bezpečnosti a ochrane zdravia pri práci a doplnení niektorých zákonov v znení neskorších predpisov sústavne pravidelne, zrozumiteľne a preukázateľne (písomne) musí oboznamovať každého zamestnanca s:
právnymi predpismi a ostatnými predpismi na zaistenie bezpečnosti a ochrany zdravia pri práci, (§ 39 Zákonník práce:
„(1) Právne predpisy a ostatné predpisy na zaistenie bezpečnosti a ochrany zdravia pri práci sú predpisy na ochranu života a predpisy na ochranu zdravia, hygienické a protiepidemické
predpisy, technické predpisy, technické normy, dopravné predpisy, predpisy o požiarnej ochrane a
predpisy o manipulácii s horľavinami, výbušninami, zbraňami, rádioaktívnymi látkami, jedmi a
inými látkami škodlivými zdraviu, ak upravujú otázky týkajúce sa ochrany života a zdravia.
(2) Predpisy na zaistenie bezpečnosti a ochrany zdravia pri práci sú aj pravidlá o bezpečnosti
a ochrane zdravia pri práci vydané zamestnávateľmi po dohode so zástupcami zamestnancov; ak k
dohode nedôjde do 15 dní od predloženia návrhu, rozhodne príslušný inšpektorát práce podľa osobitného predpisu”),
so zásadami bezpečnej práce,
zásadami ochrany zdravia pri práci,
zásadami bezpečného správania na pracovisku a s bezpečnými pracovnými postupmi a preukázateľne overovať ich znalosť,
s existujúcim a predvídateľným rizikom (§ 6 ods. 1, písm. c) zákon č. 124/2006 Z. z. o BOZP), nebezpečenstvom a ohrozením,
s dopadmi, ktoré môžu ohroziť zdravie,
s ochranou pred nimi,
so zákazom vstupovať do priestoru,
zdržiavať sa v priestore a vykonávať činnosti, ktoré by mohli bezprostredne ohroziť život alebo zdravie zamestnanca.
Zamestnávateľ (§ 7 ods. 4 zákon č. 124/2006 Z. z. o BOZP) oboznamuje zamestnancov osobne alebo prostredníctvom vlastných zamestnancov, alebo fyzickej osoby, alebo právnickej osoby oprávnenej na výchovu a vzdelávanie v oblasti ochrany práce.
Obsah a spôsob oboznámenia (§ 7 ods. 5 zákon č. 124/2006 Z. z. o BOZP) a pravidelnosť opakovaného oboznámenia musia byť prispôsobené charakteru práce vykonávanej zamestnancom, jeho pracovisku a iným okolnostiam, ktoré sa týkajú výkonu práce, najmä pracovným prostriedkom, pracovným postupom, novým alebo zmeneným nebezpečenstvám a ohrozeniam. Zamestnávateľ je povinný upraviť vnútorným predpisom spôsob oboznamovania, vymedziť požiadavky na odbornú spôsobilosť vlastných zamestnancov na oboznamovanie.
Vstupné oboznamovanie a informovanie zamestnancov je preukázateľné a zrozumiteľné oboznámenie nového zamestnanca v prvý deň nástupu do práce ešte pred samotným vykonávaním pracovných úloh s príslušnou problematikou bezpečnosti a ochrany zdravia pri práci vzhľadom na charakter a podmienky práce, ktorú zamestnanec bude vykonávať a musí sa vykonávať v pracovnom čase.
Členenie vstupného školenia
Zamestnávateľ poskytuje novým pracovníkom ešte pred nástupom do práce vstupné školenie. Obsahom školenia sú všeobecné požiadavky (predpisy) BOZP, viažuce sa k danej práci, pracovné postupy, vystrojenie na prácu, poskytovanie prvej pomoci a postup pri vzniku pracovného úrazu a ďalšie.
Pri nástupe nového zamestnanca je potrebné vykonať vstupné oboznámenie - školenie BOZP v dvoch častiach:
- vstupné školenie BOZP - všeobecná časť,
- vstupné školenie BOZP - na pracovisku.
Vstupné školenie BOZP - všeobecná časť
Zamestnávateľ poskytuje novým pracovníkom ešte pred nástupom do práce vstupné školenie. Obsahom školenia je oboznámenie zamestnanca s právnymi predpismi a ostatnými predpismi na zaistenie bezpečnosti a ochrany zdravia pri práci viažuce sa k danej práci a preukázateľné overovanie ich znalostí. Školenie sa musí vykonávať v pracovnej dobe a v deň nástupu do zamestnania.
Rámcový obsah školenia:
- oboznámenia musia byť prispôsobené charakteru práce vykonávanej zamestnancom, jeho pracovisku a iným okolnostiam, ktoré sa týkajú výkonu práce, najmä pracovným prostriedkom, pracovným postupom, novým alebo zmeneným nebezpečenstvám a ohrozeniam,
- vnútorné predpisy zamestnávateľa,
- informácie o opatreniach, ktoré boli zamestnávateľom urobené na ochranu pred pôsobením zdrojov rizík,
- zásady bezpečného správania sa na pracovisku,
- zásady prevencie pracovných úrazov a chorôb z povolania,
- pracovná zdravotná služba,
- lekárske preventívne prehliadky súvisiace s výkonom práce,
- pracovné podmienky žien a mladistvých,
- zásady bezpečnej manipulácie s bremenami,
- osobné ochranné pracovné prostriedky,
- poskytovanie prvej pomoci pri úraze,
- zákaz výkonu práce bez príslušného osvedčenia (ak je potreba), napr. zváranie, obsluha žeriavu, viazač bremien, obsluha kotolne.
Vstupné školenie BOZP - na pracovisku
Cieľom školenia je odovzdať odborné vedomosti vzťahujúce sa k dohodnutej činnosti uvedenej v pracovnej zmluve pre spoľahlivý, bezpečný a zdravotne nezávadný pracovný výkon; prípadne pre vstup a pobyt na pracovisku - pracovnom mieste. Toto poučenie vykonáva bezprostredne nadriadený zamestnanec (majster, vedúci pracovnej skupiny).
Školenie sa vykonáva v pracovnej dobe po vstupnom všeobecnom školení, v deň zaradenia na pracovisko.
Účastníci školenia:
a) zamestnanci pri nástupe do pracovného pomeru,
b) zamestnanci v súbežnom pracovnom pomere (mimo dohodnutú pracovnú dobu),
c) zamestnanci vykonávajúci vedľajšiu činnosť dohody o prácach vykonávaných mimo pracovného pomeru:
- dohody o vykonaní práce,
- dohody o pracovnej činnosti a i.
- bezpečnostné predpisy a pokyny, technologické a pracovné postupy, ktoré musí zamestnanec dodržiavať,
- pracovné stroje a zariadenia, nástroje a pomôcky, používané suroviny a materiály,
- návody pre obsluhu strojov a zariadení,
- STN 20 0700, obrábacie stroje na kovy, bezpečnostné požiadavky pre obrábacie stroje na kovy (v prípade, že zamestnanec bude obsluhovať kovoobrábacie stroje, MUSÍ byť preškolený zo STN!),
- predvídateľné riziká vykonávanej práce a opatrenia na ochranu pred ich pôsobením,
- najčastejšie úrazy, ku ktorým došlo v dôsledku porušenia pracovných postupov, predpisov a pokynov BOZP,
- vykonávaná práca,
- používanie a údržba OOPP,
- bezpečnostné zariadenia (bezpečnostné brzdy, ochranné kryty a pod.) zákaz odstraňovania,
- obsluha stroja,
- len osoba poverená,
- poriadok a čistota na pracovisku,
- zaistenie stroja proti náhodnému spusteniu inou osobou,
- najčastejšie úrazy na pracovisku v dôsledku porušenia pracovných postupov, predpisov a pokynov BOZP,
- poučenie o správnom oblečení, obutí,
- zákaz nosenia prsteňov, náramkových hodiniek, viazanky a pod.
- môžu byť príčinou úrazu,
- zákaz fajčenia,
- poruchu hlásiť svojmu vedúcemu, neopravovať sám, pokiaľ k tomu nie je určený a oprávnený,
- nezdržiavať sa na pracovisku, na ktoré nebol pridelený,
- nosenie a konzumácia alkoholických nápojov alebo iných návykových látok je prísne zakázané,
- hlásiť každú náhlu nevoľnosť alebo zhoršenie zdravotného stavu,
- správanie na pracovisku v prípade havárie, poruchy alebo nehody,
- umiestnenie vypínača elektrického prúdu, uzávery plynu, vody,
- únikové východy,
- umiestnenia lekárničky, kniha úrazov,
- poskytovanie prvej pomoci,
- spôsob privolania lekárskej pomoci.
Zácvik nového zamestnanca
Súčasťou vstupnej inštruktáže je aj preukázateľný zácvik nového zamestnanca (kto robil zácvik, dĺžka zácviku, podpisy) a záznam o pridelení pracovného prostriedku a poučenie z § 20 vyhlášky č. 508/2009 Z. z., ktorou sa…